 Soomaaliya haddaba waxay ka mid tahay shucuubta uu Rabbi ku maneystay dhul deegaan ahaan iyo hawo ahaanba aad u wanaagsan oo ciddii rabta ay si sahal ah wax ugala soo bixi karto, meeshii ay rabtana degi karto ayada oo aanay soo wajahin cimilo qalafsan oo ka hor istaagta kor u qaadidda noolashiisa, balse waxuu Rabbi ku saladay mushkilooyin kale oo ay ka mid yihiin Qabyaalad iyo isfahan waa u dhaxeeya ayaga iyo qowmiyadaha kale ee uu Rabbi Bariga Afrika ku wada beeray oo ay ugu horeyso qowmiyadda Itoobiya ee ay Qarniyada badan ka talinayeen hogaamiye-yaal Masiixi ah. 